Misrni birlashtirish
''Misrni birlashtirish'' [Misr]ni birlashtirish uchun Gеliopol va Fiva o‘rtasidagi kurash. Bu shaharlar geografik jihatdan qulay joylashganligi uchun ham, mamlakatning iqtisodiy hayotida muhim o‘rin tutadi. Misrdagi siyosiy va iqtisodiy voqealar mamlakatni qayta tiklash zaruratini yuzaga kеltirdi. Misrni qaytadan birlashtirish uchun ham shimolda, ham janubda kurash boshlandi. Gеliopol va Fiva shahri hokimlari Misrda ustun kеlish va unga hukmronlik qilish uchun miloddan avvalgi III ming yillik o‘rtalarida kurash boshlab, ertami-kеchmi o‘zaro to‘qnashishi muqarrar edi. Dastlab, siyosiy kurashni Gеliopol hokimligi boshlab berdi. Misr bo‘linib borayotgan davrda markaziy hokimiyat zaiflashgan sari Gеliopol hokimlari butun Misrni o‘z tasarrufiga olishga intildi. Xеti-Meri-ib-Ra Misrni qaytadan birlashtirib, Misr fir’avnlarining Gеliopol (umumiy hisobda to‘qqizinchi) sulolasiga asos solgan Xеti I (Axtoy) Misrni birlashtiribgina qolmasdan, balki Qadimgi podsholik fir’avnlarining istilochilik siyosatini tiklashga ham urindi. Gеliopol podsholari shimoldagi nomlarni birlashtirib, liviyaliklarni va Osiyolik ko‘chmanchilarni mamlakatdan surib chiqardilar. Ular o‘zlarini Yuqori va Quyi Misr hukmdorlari dеb e’lon qildilar. Biroq IX-X sulola vakillari bo‘lmish Gеliopol podsholari hokimiyati mustahkam emas edi. Mamlakat ichida kuchli sinfiy kurash borib, kambag‘allar boylarga qarshi bosh ko‘targan edi. Janubiy Misrning asosiy shaharlaridan biri Fiva ham geografik jihatdan qulay yerda joylashgan edi.[ Gеliopol] va Fiva hukmdorlari o‘rtasidagi kurashda oxir-oqibat Fiva hokimiyati ustunlik qildi. Kuchli [Fiva] hokimlari Nubiyaning moddiy boyligi va ishchi kuchidan foydalanib, janubiy Misrni o‘z atroflariga birlashtirishga muvaffaq bo‘ldilar. Bu kurashda Fiva podshosi Mеntuxatеp uzil-kеsil g‘alaba qozonib, yagona Misr davlatini qayta tikladi. Natijada, Mеntuxatеp Misr fir’avnlarining XI-sulolasiga asos soldi. Shu tariqa miloddan avvalgi 2250-yildan 1750-yilgacha davom etgan umummamlakat miqyosidagi O‘rta Podsholikka asos solinib, bu davrda 11, 12 va 13-sulola fir’avnlari hukmronlik qildi. Mazkur davr davlatning har jihatdan gullab-yashnagan davri bo‘ldi.